ZAPISNIK

4. sjednice Vijeća Mjesnog odbora Kupinečki Kraljevec II
održane 13. listopada 2021.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.
Ostali nazočni:

- Lidija Špišić, stručni referent za rad tijela mjesne samouprave

 - Srećko Tatar, član Vijeća Gradske četvrti Brezovica
Predsjedava Marijan Tatar, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 4. sjednicu Vijeća. Predlaže da se prije utvrđivanja dnevnog reda usvoji zapisnik 3. sjednice.

         Bez rasprave, jednoglasno (5 “za”), Vijeće prihvaća tekst zapisnika 3. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje.
         Vijeće je jednoglasno (5 “za”) usvojilo 
dnevni red:

1. Informacija s 2. sjednice Koordinacije predsjednika Vijeća Gradske četvrti Brezovica i

    predsjednika vijeća mjesnih odbora

2. Prijedlog zaključka o izmjeni Financijskog plana Mjesnog odbora Kupinečki Kraljevec II

3. Prijedlog zaključka o prijedlogu  za produljenje zakupa prostora za rad  MO Kupinečki 

    Kraljevec II

4. Rasprava o prioritetima za Plan komunalnih aktivnosti Gradske četvrti Brezovica za 2022.

5. Obavijesti, pitanja i prijedlozi

Ad 1)   Informacija s 2. sjednice Koordinacije predsjednika Vijeća Gradske četvrti Brezovica i
             predsjednika vijeća mjesnih odbora

       Predsjednik Vijeća, Marijan Tatar upoznaje članove Vijeća sa dnevnim redom 2. sjednice Koordinacije. 
       Vezano uz realizaciju Plana komunalnih aktivnosti Gradske četvrti Brezovica u 2021.,  budući da je akcija „oborinska odvodnja u ulici Lovre, od kbr. 21 do ulice Ašpergeri I. odvojak“ naplaćena, a nije izvršena, Vijeće zadužuje predsjednika Vijeća Mjesnog odbora da upit pošalje Vijeću Gradske četvrti Brezovica i Gradskom uredu za mjesnu samoupravu. 

       Član Vijeća Gradske četvrti Brezovica, Srećko Tatar predlaže da Vijeće zatraži sazivanje očevida po pitanju rješavanja navedene problematike. 

        Vezano uz informacije o Programu gradnje objekata i uređaja komunalne infrastrukture u 2021., članovi Vijeća dogovorili su se da se pošalje upit o realizaciji akcije „izgradnja pješačkog hodnika u ulici Matički.“ Naime, zadnja infomacija je da je firma Georad napravila idejni projekat, u tijeku je ishođenje lokacijske dozvole, potrebno je rješavati imovinsko-pravne odnose, a Ured za prostorno uređenje trebao bi se očitati o potrebnim daljim koracima u cilju realizacije akcije te o zadnjem postupanju po predmetu, kao i o zaduženoj osobi za predmet. Obzirom da se akcija godinama nalazi u Programu, treba zatražiti sastanak sa predstavnicima nadležnog Ureda kako bi se potaknula brža realizacija akcije.
Ad 2) Prijedlog zaključka o izmjeni Financijskog plana Mjesnog odbora Kupinečki Kraljevec II
          Predsjednik Vijeća, Marijan Tatar informira članove o potrebi usklađivanja financijskih planova vijeća mjesnih odbora sa izmjenama Proračuna Grada Zagreba u 2021. Prijedlog zaključka o izmjeni je izradio Gradski ured za mjesnu samoupravu. Otvara raspravu.
Obzirom da se nitko ne javlja za riječ, daje Prijedlog na glasovanje. 

Vijeće je jednoglasno donijelo 
ZAKLJUČAK O IZMJENI FINANCIJSKOG PLANA

Mjesnog Odbora Kupinečki Kraljevec II. za 2021.

Članak 1.

U financijskom planu Mjesnog odbora Kupinečki Kraljevec II. za 2021. , članak 1. mijenja se i glasi:

„PRIHODA:








521.096,00 KN
RASHODA:








521.096,00 KN“
Članak 2.

Članak 2. mijenja se i glasi:

	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	521.096,00

	6711
	PRIHODI ZA FINANCIRANJE RASHODA POSLOVANJA
	521.096,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	521.096,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	439.996,00

	 
	ODRŽAVANJE JAVNIH ZELENIH POVRŠINA
	40.556,00

	 
	ODRŽAVANJE NERAZVRSTANIH CESTA
	399.440,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	2.100,00


“

Članak 3. 

Ovaj Zaključak će biti objavljen na oglasnoj ploči u sjedištu Mjesnog odbora.
Ad 3) Prijedlog zaključka o prijedlogu  za produljenje zakupa prostora za rad  MO Kupinečki 
          Kraljevec II

           Predsjednik, Marijan Tatar konstatira da su članovi Vijeća primili Prijedlog zaključka u pisanom obliku te otvara raspravu. 
           Obzirom da se nitko ne javlja za riječ, daje Prijedlog na glasovanje.

             Vijeće je jednoglasno (5 “za”) donijelo
ZAKLJUČAK

o prijedlogu za produljenje zakupa prostora za rad

 MO Kupinečki Kraljevec II.        
1. Vijeće Mjesnog odbora Kupinečki Kraljevec II.  razmotrilo je problematiku nedostatka prostora za rad Vijeća Mjesnog odbora Kupinečki Kraljevec II.

      2. Vijeće predlaže produljenje zakupa prostora za rad Mjesnog odbora u objektu 

          Dobrovoljnog vatrogasnog društva Kupinečki Kraljevec, na adresi Matički 27.

      3.  Ovaj se Zaključak dostavlja Vijeću Gradske četvrti Brezovica na dalje postupanje.

Ad 4) Rasprava o prioritetima za Plan komunalnih aktivnosti Gradske četvrti Brezovica za 2022.
          Predsjednik Vijeća, iznosi da je vijećima mjesnih odbora dat rok da do studenoga donesu prijedloge za Plan komunalnih aktivnosti Gradske četvrti Brezovica u 2022. Otvara raspravu.
         Nakon kraće rasprave svih članova Vijeća dogovoreno je da će naknadno utvrditi termin obilaska  Mjesnog odbora  u kojem bi sudjelovali svi članovi te pripremili Prijedlog prioriteta  u pisanom obliku za iduću sjednicu Vijeća.

Ad 5) Obavijesti, pitanja i prijedlozi   
        Predsjednik Vijeća, Marijan Tatar pozdravlja građane te im daje riječ.
Nakon što su građani izložili problematiku realizacije priključenja na vodoopskrbnu mrežu, predsjednik Vijeća uputio ih je na Vodoopskrbu i odvodnju d.o.o. u čijoj nadležnosti je rješavanje zahtjeva za priljučenje kućanstava na vodoopskrbnu mrežu. Vezano uz zahtjev za dogradnju cjevovoda u ulici Vatrogasna cesta, prema k.br. 15, gospodin D.M. također je upućen na Vodoopskrbu i odvodnju d.o.o. 
          Obzirom da se nitko ne javlja za riječ, predsjednik Vijeća zaključuje 4. sjednicu.

         Dovršeno u 21,10 sati.
    Zapisnik vodila:

       Lidija Špišić

         KLASA:026-02/21-02/1787
         URBROJ:251-06-11-808-21-2
         Kupinečki Kraljevec,  13. listopada 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
